  Майя Бывальцева 31-тӥ толшоре Ижкарын Удмуртиысь пӧртэм конфессиос куспын спартакиадалы кутскоз сётозы. Сӥё-дано усьтон куасэн бызьылонъя Г. А. Кулакова нимо огъетын ортчоз, отын нырысетӥ ӵошатсконъёс ортчозы. Со сярысь элькун тӧролэн но кивалтэтлэн пресс-службазы ивортӥз. Удмуртиын трос калыкъёс но пӧртэм осконэн адямиос уло. Милям тросэз ужрадъёсмы вӧсьлык но калык кусыпъёсты азинтонэ ӧръямын. Таяз арын спортъя министерствоен но вӧсьлык ӵош нырысьсэ конфессиос куспын спартакиада ортчытӥськом. Ваньзылы тодмо «О, спорт – ты мир» веран, ми оскиськомы, спортъя ӵошатсконъёс адямиосты огазеялозы но элькунын тупаса улонэз юнматыны юрттозы шуыса Лариса Буранова, Удмуртиысь йӧскалык политикая министрСпартакиада улсын вань ужрадъёс Ижкарын радъяськозы. Ӵошатсконъёсы Удмуртиысь сяме пырем конфессиосысь вӧсьлык огазеяськонъёслэн 14-64 аресъем ыстэм муртъёссы пыриськыны быгато. Конфессиос куспын спартакиада – со ӧжыт пӧлысь одӥгез ужрад, куке лулпуш культура но мугорез кыдатон культура огазеясько но одӥг кылын верасько. Татын, спорт кылын. Тау асьме конфессиослы, та ужрад соослэн кичӧлтэмзыя ортчоз Александр Варшавский, Удмуртиысь физкультурая, спортъя но егитъёсын ужан политикая министрСпартакиада 29-тӥ гудырикошконозь мыноз. 7-тӥ южтолэзе шахматэн ӝог амалэн шудонъя турнир ортчоз. Ӝӧквыл теннисэн шудыны яратӥсьёс кужымзэс 17-тӥ куартолэзе возьматыны быгатозы. 13-тӥ инвожое «уйпал ветлонъя» ӵошатсконъёс радъяськозы. 29-тӥ гудырикошконэ капчи атлетикая кросс луоз. Котькуд ӵошатсконын вормисьёсты но призёръёсты спортъя министерстволэн медальёсыныз но дипломъёсыныз пусъёзы. Тодэ вайытом, та дырозь элькунын Ижкарысь но Удмуртиысь епархилэн кузьымъёсыз понна куасэн бызьылонъя ӵошатсконъёс ортчылӥзы. 2020-тӥ арын соос ньылетӥзэ радъяськизы.  Тегъёс: Спорт Ижкар Удмуртия вӧсьлык ЛарисаБуранова АлександрВаршавский  